amanoisuno/poetBack huggingface dataset:
夏雨 王駕 
非惟消旱暑，且喜救生民。天地如蒸濕，園林似卻春。洗風清枕簟，換夜失埃塵。又作豐年望，田夫笑向人。
古意 王駕 
夫戍蕭關妾在吳，西風吹妾妾憂夫。一行書信千行淚，寒到君邊衣到無。
社日 王駕 
鵝湖山下稻粱肥，豚柵雞棲半掩扉。桑柘影斜春社散，家家扶得醉人歸。
雨晴 王駕 
雨前初見花間蕊，雨後兼無葉裏花。蛺蝶飛來過牆去，卻疑春色在鄰家。
亂後曲江 王駕 
憶昔爭遊曲水濱，未春長有探春人。游春人盡空池在，直至春深不似春。
過故友居 王駕 
鄰笛寒吹日落初，舊居今已別人居。亂來兒侄皆分散，惆悵僧房認得書。
上裴侍郎 王渙 
青衿七十榜三年，建禮含香次第遷。珠彩下連星錯落，應念銜恩最深者，春來為壽拜尊前。
悼亡 王渙 
春來得病夏來加，深掩妝窗臥碧紗。為怯暗藏秦女扇，今日青門葬君處，亂蟬衰草夕陽斜。
惆悵詩十二首 王渙 
八蠶薄絮鴛鴦綺，半夜佳期並枕眠。鐘動紅娘喚歸去，對人勻淚拾金鈿。李夫人病已經秋，漢武看來不舉頭。得所濃華銷歇盡，楚魂湘血一生休。謝家池館花籠月，蕭寺房廊竹颭風。夜半酒醒憑檻立，所思多在別離中。隋師戰艦欲亡陳，國破應難保此身。訣別徐郎淚如雨，鏡鸞分後屬何人。七夕瓊筵隨事陳，兼花連蒂共傷神。蜀王殿裏三更月，不見驪山私語人。夜寒春病不勝懷，玉瘦花啼萬事乖。薄幸檀郎斷芳信，驚嗟猶夢合歡鞋。嗚咽離聲管吹秋，妾身今日為君休。齊奴不說平生事，忍看花枝謝玉樓。青絲一綹墮雲鬟，金剪刀鳴不忍看。持謝君王寄幽怨，可能從此住人間。陳宮興廢事難期，三閣空餘綠草基。狎客淪亡麗華死，他年江令獨來時。晨肇重來路已迷，碧桃花謝武陵溪。仙山目斷無尋處，流水潺湲日漸西。少卿降北子卿還，朔野離觴慘別顏。卻到茂陵唯一慟，節毛零落鬢毛斑。夢裏分明入漢宮，覺來燈背錦屏空。紫台月落關山曉，腸斷君恩信畫工。
江上雨 戴司顏 
非不欲前去，此情非自由。星辰照何處，風雨送涼秋。寒鎖空江夢，聲隨黃葉愁。蕭蕭猶未已，早晚去蘋洲。
塞上 戴司顏 
空跡晝蒼茫，沙腥古戰場。逢春多霰雪，生計在牛羊。冷角吹鄉淚，幹榆落夢床。從來山水客，誰謂到漁陽。
句 戴司顏 
遠來朝鳳闕，歸去戀元侯。
投謝錢武肅 吳仁璧 
東門上相好知音，數盡台前郭隗金。累重雖然容食椹，十裏溪光一山月，可堪從此負歸心。
客路 吳仁璧 
人寰急景如波委，客路浮雲似蓋輕。回首故山天外碧，十年無計卻歸耕。
南徐題友人郊居 吳仁璧 
門前樵徑連江寺，岸下漁磯系海槎。待到秋深好時節，與君長醉隱侯家。
讀度人經寄鄭仁表 吳仁璧 
身雖一旦塵中老，名擬三清會裏題。二午九齋餘日在，請君相伴醉如泥。
秋日聽僧彈琴 吳仁璧 
金徽玉軫韻泠然，言下浮生指下泉。恰稱秋風西北起，一時吹入碧湘煙。
賈誼 吳仁璧 
扶持一疏滿遺編，漢陛前頭正少年。誰道恃才輕絳灌，卻將惆悵吊湘川。
春雪 吳仁璧 
雪霽凝光入坐寒，天明猶自臥袁安。貂裘穿後鶴氅敝，自此風流不足看。
衰柳 吳仁璧 
金風漸利露珠團，廣陌長堤黛色殘。水殿狂游隋煬帝，一千餘裏可堪看。
鳳仙花 吳仁璧 
香紅嫩綠正開時，冷蝶饑蜂兩不知。此際最宜何處看，朝陽初上碧梧枝。
金錢花 吳仁璧 
淺絳濃香幾朵勻，日熔金鑄萬家新。堪疑劉寵遺芳在，不許山陰父老貧。
錢塘鶴 吳仁璧 
人間路靄青天半，鼇岫雲生碧海涯。雖抱雕籠密扃鑰，可能長在叔倫家。
句 吳仁璧 
為惜苔錢妨換砌，因憐山色旋開尊。高閣煙霞禪客睡，滿城塵土世人忙。五龍金角向星斗，三洞玉音愁鬼神。蒲草薄裁連蒂白，胭脂濃染半葩紅。（題鶯粟花，
奉試麥壟多秀色 汪極 
南陌生岐穗，農家樂事多。塍畦交茂綠，苗實際清和。日布玲瓏影，風翻浩蕩波。來牟知帝力，含哺有衢歌。
下第戲狀元崔昭緯 張曙1 
千里江山陪驥尾，五更風水失龍鱗。昨夜浣花溪上雨，綠楊芳草為何人。
贈天臺王處士 林嵩 
深隱天臺不記秋，琴台長別一何愁。茶煙岩外雲初起，赤城不掩高宗夢，寧久懸冠枕瀑流。